Eno

Eno (franču: Hainaut, vācu: Hennegau, nīderlandiešu: Henegouwen) ir viena no desmit Beļģijas provincēm valsts rietumos, Valonijas reģionā. Tā robežojas ar Franciju rietumos, ar Rietumflandriju un ar Austrumflandriju ziemeļos, ar Flāmu Brabanti un ar Valoņu Brabanti austrumos, ar Namīru dienvidos. Eno administratīvais centrs ir Monsa, kas atrodas provinces rietumu daļā, netālu no Francijas robežas. Lielākā pilsēta ir Šarlruā provinces austrumu daļā. Eno provinces kopējā platība ir 3800 km², tā sadalīta septiņos administratīvajos rajonos un 69 pašvaldībās. Ar 1 323 196 iedzīvotājiem 2013. gadā tā ir trešā lielākā province Beļģijā pēc iedzīvotāju skaita, kā arī trešā lielākā pēc platības. Ārējās saites Vikikrātuvē par šo tēmu ir pieejami multivides faili. Skatīt: Eno. Encyclopædia Britannica raksts (angliski) Brockhaus Enzyklopädie raksts (vāciski) Encyclopædia Universalis raksts (franciski) Oficiālā Eno provinces mājaslapa (franciski)